CELEX: 22001D0123(01)
Language: el
Date: 2000-12-01 00:00:00
Title: Απόφαση αριθ. 3/2000 του Συμβουλίου Σύνδεσης ΕΕ-Εσθονίας, της 1ης Δεκεμβρίου 2000, για την παράταση κατά πέντε έτη της περιόδου κατά την οποία οι κρατικές ενισχύσεις που χορηγεί η Εσθονία εκτιμώνται λαμβανομένου υπόψη του γεγονότος ότι η Εσθονία εξομοιώνεται με τις περιοχές της Κοινότητας που περιγράφονται στο άρθρο 87 παράγραφος 3 στοιχείο α) της συνθήκης για την ίδρυση της Ευρωπαϊκής Κοινότητας

Avis juridique important

|

22001D0123(01)

Απόφαση αριθ. 3/2000 του Συμβουλίου Σύνδεσης ΕΕ-Εσθονίας, της 1ης Δεκεμβρίου 2000, για την παράταση κατά πέντε έτη της περιόδου κατά την οποία οι κρατικές ενισχύσεις που χορηγεί η Εσθονία εκτιμώνται λαμβανομένου υπόψη του γεγονότος ότι η Εσθονία εξομοιώνεται με τις περιοχές της Κοινότητας που περιγράφονται στο άρθρο 87 παράγραφος 3 στοιχείο α) της συνθήκης για την ίδρυση της Ευρωπαϊκής Κοινότητας  

Επίσημη Εφημερίδα αριθ. L 021 της 23/01/2001 σ. 0011 - 0011

Απόφαση αριθ. 3/2000 του Συμβουλίου Σύνδεσης ΕΕ-Εσθονίαςτης 1ης Δεκεμβρίου 2000για την παράταση κατά πέντε έτη της περιόδου κατά την οποία οι κρατικές ενισχύσεις που χορηγεί η Εσθονία εκτιμώνται λαμβανομένου υπόψη του γεγονότος ότι η Εσθονία εξομοιώνεται με τις περιοχές της Κοινότητας που περιγράφονται στο άρθρο 87 παράγραφος 3 στοιχείο α) της συνθήκης για την ίδρυση της Ευρωπαϊκής Κοινότητας(2001/57/ΕΚ)ΤΟ ΣΥΜΒΟΥΛΙΟ ΣΥΝΔΕΣΗΣ,Έχοντας υπόψη την ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Εσθονίας, αφετέρου, και ιδίως το άρθρο 63 παράγραφος 4 στοιχείο α),Εκτιμώντας τα ακόλουθα:(1) Το άρθρο 63 παράγραφος 4 στοιχείο α) της ευρωπαϊκής συμφωνίας ορίζει ότι το Συμβούλιο Σύνδεσης, λαμβάνοντας υπόψη την οικονομική κατάσταση της Εσθονίας, αποφασίζει κατά πόσον πρέπει να παραταθεί για μία επιπλέον πενταετία η περίοδος κατά την οποία οι κρατικές ενισχύσεις που χορηγεί η Εσθονία εκτιμώνται λαμβανομένου υπόψη του γεγονότος ότι η Εσθονία εξομοιώνεται με τις περιοχές της Κοινότητας που περιγράφονται στο άρθρο 87 παράγραφος 3 στοιχείο α) της συνθήκης για την ίδρυση της Ευρωπαϊκής Κοινότητας.(2) Το κατά κεφαλήν ΑΕΠ της Εσθονίας, υπολογιζόμενο σε μονάδες αγοραστικής δύναμης, έφθασε το 37 % του κοινοτικού μέσου όρου του 1997, και ότι, επομένως, είναι σκόπιμο να γίνει η παράταση αυτή,ΑΠΟΦΑΣΙΖΕΙ:Άρθρο 1Παρατείνεται για μία επιπλέον πενταετία η περίοδος κατά την οποία οι κρατικές ενισχύσεις που χορηγεί η Εσθονία εκτιμώνται λαμβανομένου υπόψη του γεγονότος ότι η εν λόγω χώρα εξομοιώνεται με τις περιοχές της Κοινότητας που περιγράφεται στο άρθρο 87 παράγραφος 3 στοιχείο α) της συνθήκης για την ίδρυση της Ευρωπαϊκής Κοινότητας.Άρθρο 2Εντός έξι μηνών από την ημερομηνία έκδοσης της παρούσας απόφασης, η Δημοκρατία της Εσθονίας θα υποβάλει στην Ευρωπαϊκή Επιτροπή δεδομένα σχετικά με το κατά κεφαλήν ΑΕΠ εναρμονισμένα σε μονάδα επιπέδου ΙΙ της ΝUTS (ονοματολογία των στατιστικών εδαφικών μονάδων). Η εποπτεύουσα αρχή των κρατικών ενισχύσεων της Εσθονίας και η Ευρωπαϊκή Επιτροπή θα αξιολογήσουν τότε από κοινού την επιλεξιμότητα των περιφερειών και τις σχετικές μέγιστες εντάσεις ενίσχυσης με σκοπό την κατάρτιση του χάρτη περιφερειακών ενισχύσεων, με βάση τις κοινοτικές κατευθυντήριες γραμμές σχετικά με τις κρατικές ενισχύσεις περιφερειακού χαρακτήρα(1). Εν συνεχεία, η κοινή πρόταση θα υποβληθεί στην επιτροπή σύνδεσης και η οποία θα αποφασίσει σχετικά.Άρθρο 3Η παρούσα απόφαση τίθεται σε ισχύ από την ημερομηνία της έκδοσής της.Εφαρμόζεται από την 1η Ιανουαρίου 2000.Βρυξέλλες, 1 Δεκεμβρίου 2000.Για το Συμβούλιο ΣύνδεσηςΟ ΠρόεδροςH. Védrine(1) ΕΕ C 74 της 10.3.1998, σ. 9.